ทวีศักดิ์ ศรีทองดี

โลเล-ทวีศักดิ์ ศรีทองดี ศิลปิน-นักวาดภาพประกอบชื่อดัง เกิดเมื่อวันที่ 2 กุมภาพันธ์ พ.ศ. 2513 จบการศึกษาระดับปริญญาตรีและปริญญาโท จาก คณะจิตรกรรมฯ มหาวิทยาลัยศิลปากร

เริ่มผลงานแสดงเดี่ยวชุด “Dream” ครั้งแรกในช่วงปี 2537 ก่อนที่ผลึกความคิด ความสับสนในความสัมพันธ์ แง่มุมและเส้นแบ่งที่เลือนรางระหว่างเพศสภาพ และเพศสถานะ ในความเป็นไปของสังคมเมืองใหม่จะถูกนำเสนออย่างต่อเนื่อง ผลงานที่เริ่มปรากฏสู่สาธารณะในปี 2538 จึงได้รับส่วนผสมแปลกๆ ที่สะท้อนภาพลักษณ์แวดวงสังคมเมือง คนดัง ดารา นางแบบ รวมถึงอิทธิพลจากสื่อโฆษณาและแฟชั่น และมันก็กลายเป็นอารมณ์ประหลาดที่สังคมเพิ่งรับรู้ เขาเป็นจิตรกรหนุ่มเซอร์ที่มีผลงานสะท้อนประเด็นส่วนตัวอย่างชัดเจน ทำให้การเล่าเรื่องราวของเขาโดนใจวัฒนธรรมป๊อปของชนชั้นกลางในเมืองใหญ่ ก่อนที่สังคมจะก้าวเข้าสู่ช่วงวิกฤตปี 2540 หลังจากนั้น ชื่อของทวีศักดิ์จึงกลายเป็นโมเดลหนึ่ง ที่เสมือนเป็นตัวแทนจากฝั่งคนทำงานศิลปะ โดยเฉพาะการเป็นตัวละครสำหรับคนรุ่นใหม่ที่ถูกสร้างขึ้นจากสื่อ เรื่องราวของเขาจึงกลายเป็นตัวแบบที่เล่าเรื่องผ่านสังคม ของการก้าวขึ้นสู่ฝันสำหรับใครหลายๆ คน

ก่อนมายึดอาชีพแบบที่เป็นอยู่ในปัจจุบัน โลเลยอมรับว่าได้ผ่านการหาเส้นทางที่เหมาะสมแต่ละช่วงชีวิตมาพอสมควร การที่ช่วงชีวิตวัยเด็กของเขาเดินทางและเปลี่ยนโรงเรียนบ่อย ทำให้เขาชอบอยู่ในโลกความคิดของตัวเอง ได้สร้างความพึงใจต่องานศิลปะก่อนที่จะเดินตามความชอบ และกลายบัณฑิตศิลปากร เหมือนศิลปินร่วมสมัยที่มีผลงานเป็นที่ยอมรับคนหนึ่งตามรุ่นพี่ๆ เขายอมรับว่าในชีวิตช่วงหนึ่งยังมีอีกหลายเส้นทางที่อยากลอง โลเล เคยทำงานบริษัทอยู่ประมาณสองปี เป็นผู้จัดการฝ่ายดิสเพลย์สินค้าที่ห้างหนึ่ง จริงๆ แล้วตอนไปนั้นเป็นเพราะว่าเงินหมด ที่บ้านมีปัญหานิดหน่อย ก็เลยต้องไปทำงานบริษัท ทำจนเก็บเงินพอก็ลาออก ตั้งใจว่าทำงานศิลปะสักพักหนึ่ง ถ้าหมดก็ไปทำงานประจำอีก แต่ออกมาเงินที่ตั้งอยู่ไว้มันก็ไม่ได้หมด ระหว่างนั้นมีงานให้ทำ มีงานให้ไปแสดงข้างนอก จากตอนแรกที่คิดว่าอยู่ได้หนึ่งปี แล้วมาเรื่อยๆ จนถึงปัจจุบัน

การแสดงผลงานเดี่ยว

2552: “HAPPYLAND” at Thavibu Gallery, ถนนสีลม กรุงเทพมหานคร
2551 : FREEZE at 44 artGallery,กรุงเทพมหานคร, ประเทศไทย.
2551 : SOLDIER at DGallery, จังหวัดภูเก็ต , ประเทศไทย.
2550 : STRAWBERRY at J Gallery, กรุงเทพมหานคร, ประเทศไทย.
2549 : “FLESH” at Thavibu Gallery, ถนนสีลม กรุงเทพมหานคร
2549 : “ HERO” The Existence& Initiation of Heroes at Plastique Kinetic Worms,ประเทศสิงคโปร์
2547 : “Groove” at H Gallery กรุงเทพมหานคร 
2546 : ”Neo-Morph" ณ Thavibu gallery ถนนสีลม กรุงเทพมหานคร
2544 : "Drive my Car" Atelier Frank and Lee, ประเทศสิงคโปร์
2544 : " Teste of Thailand" ลอนดอน, ประเทศอังกฤษ
2543 : "Thaweesak Srithongdee" Amsterdam, ประเทศเนเธอร์แลนด์
2540 : "Dream" at The Promenade Hilton Hotel, Bangkok, Thailand.

การแสดงงานกลุ่ม

2552 : “Lowwrong” Creative House Bangkok , กรุงเทพฯ
2552 : “Fluid Zone” Jakarta Biennale XIII 2009 , อินโนนีเซีย
2552 : นิทรรศการ บางกอกกล้วยๆ กรุงเทพมหานคร
2551 : นิทรรศการ 'รอยยิ้มสยาม: ศิลปะ+ศรัทธา+การเมือง+ความรัก at Bangkok Art and Culture Centre. กรุงเทพมหานคร
2550 : มิตรจิตร มิตรใจ ,museum of contemporary art Tokyo,Japan
2549 : FT3D Project , Japan Foundation กรุงเทพฯ
2549 : SOI Project (Tout a` Fait Thai 2006) งานศิลปะร่วมสมัยไทยในฝรั่งเศส ประเทศฝรั่งเศส
2549 : C21 Parallel Realities:Asian Art Now,Blackburn&Art GalleryBlackburn, ประเทศอังกฤษ
2548 : The 3rd Fukuoka Asian Art Triennale 2005.ฟูกุโอกะเอเชียนอาร์มิวเซียม ฟูกุโอกะ ประเทศญี่ปุ่น
2548 : Asian Art Festival2005.,ฟูกุโอกะเอเชียนอาร์มิวเซียม ฟูกุโอกะ ประเทศญี่ปุ่น
2548 : The XI Triennale-India ประเทศอินเดีย 
2547 : ASIAN POP ณ Art Seasons ประเทศสิงคโปร์ 
2546 : “Allegory” ณ Plastique Kinetic Worms ประเทศสิงคโปร์
2546 : “Next Move” ณ Earllu Gallery ประเทศสิงคโปร์
2546 : “Box ii” ณ Plastique Kinetic Worms ประเทศสิงคโปร์
2544 : "Kunst Rai 2001" Amsterdam, ประเทศเนเธอร์แลนด์
2544 : "Scopolamine Project" ณ หอศิลป์ตาดู, กรุงเทพมหานคร
2543 : ร่วมแสดงงาน "Art Twente Fair" Hengelo ประเทศเนเธอร์แลนด์
2543 : ร่วมแสดงงาน "Art Forum in Berlin" Berlin ประเทศเยอรมนี
2543 : "Lured Love Power" at Tadu Contemporary Art, Bangkok, Thailand.
2540: “Black Gray White" at National Museum, Bangkok, Thailand.